Diari Oficial de la Generalitat Valenciana


Sumari del DOGV 7910, del 04-11-2016 (2016/8136)

RESOLUCIÓ de 30 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 10/16-EAE Vistabella del Maestrat, 23/16-EAE Pavías i 27/16-EAE Xàbia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7910

Data del DOGV
:   04-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8136


Data del document
:   30-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 30 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 10/16-EAE Vistabella del Maestrat, 23/16-EAE Pavías i 27/16-EAE Xàbia. [2016/8136]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 10/16-EAE Vistabella del Maestrat, 23/16-EAE Pavías i 27/16-EAE Xàbia.  
  
  
«Informe ambiental i territorial estratègic  
Expedient: 10/4493-ECD  
Títol: Modificació puntual núm. 7 de les normes subsidiàries de planejament de Vistabella del Maestrat  
Promotor: Ajuntament de Vistabella del Maestrat  
Autoritat substantiva: Comissió Territorial Urbanisme de Castelló  
Localització: Vistabella del Maestrat (Castelló)  
  
La Comissió d'Avaluació Ambiental, en sessió realitzada el 28 de juliol de 2016, va adoptar l'acord següent:  
  
Vista la proposta de l'informe ambiental i territorial estratègic de la modificació puntual núm. 7 de les normes subsidiàries de planejament de Vistabella del Maestrat en els termes següents:  
  
A) Documentació aportada  
En data 19 de gener de 2016 va tindre entrada, en el Servei d'Avaluació Ambiental Estratègica de la Subdirecció General d'Avaluació Ambiental, la sol·licitud de l'Ajuntament de Vistabella del Maestrat, remesa pel Servei Territorial d'Urbanisme de Castelló, per a iniciar el procés d'avaluació ambiental i territorial estratègica, d'acord amb el que estableix la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), de la modificació puntual núm. 7 de les normes subsidiàries de planejament de Vistabella del Maestrat.  
La sol·licitud s'acompanya del document inicial estratègic, de l'esborrany de la modificació puntual i d'estudi d'integració paisatgística. La documentació aportada, en format paper i digital, és concorde amb el que estableix l'article 50 de la LOTUP.  
  
B) Planejament vigent  
Les normes subsidiàries de planejament de Vistabella del Maestrat van ser aprovades definitivament per la Comissió Territorial d'Urbanisme de Castelló, en sessió celebrada l'11 d'abril de 1995, si bé han sigut objecte de diverses modificacions puntuals.  
Com a antecedents ambientals, cal indicar que la revisió de les normes subsidiàries van ser objecte de declaració d'impacte ambiental favorable amb condicions, emesa en data 16 de setembre de 1994. (expedient 220/93-AIA).  
  
C) Modificació puntual núm. 7 de les NS de Vistabella del Maestrat: objecte i justificació  
És objecte de la modificació puntual núm. 7:  
- Requalificar com a sòls dotacionals alguns dels sòls urbans existents en la part interior del nucli urbà, coneguda com Eres de Troia, que actualment es troben qualificats com edificables d'ús residencial en la Zona d'Eixample. Els sòls afectats per la modificació puntual es troben ocupats, en part, per un edifici d'equipament públic municipal (Casal Jove) i, la resta, per espais lliures d'ús públic i viari. Aquest àmbit es denomina Àmbit I-1 en el planejament vigent, i passa a denominar-se Àmbit O-1 en la proposta de modificació. Afecta una superfície de 2.946 m².  
- Millorar l'ordenació urbanística de la part nord-est del nucli urbà de Vistabella del Maestrat, procurant la creació d'una vora urbà que tanque adequadament la trama urbana en aquesta zona, amb una adequada integració paisatgística. Per a això, es pretén que aquesta zona arreplegue, tant les edificacions construïdes en la Zona d'Eixample del planejament vigent, com les edificacions construïdes al marge del planejament. Es proposa incloure tot aquest espai en sòl urbà i establir una ordenació detallada. En aquesta zona, es distingeixen, per tant, dos àmbits en el planejament vigent:  
- Àmbit I-2: es proposa mantindre com a sòl urbà, tal com arreplega el vigent planejament, però sense necessitat d'incloure'l com a unitat d'execució. Es correspon amb la part més pròxima al nucli urbà. Afecta una superfície de 2.374 m². Actualment, aquest àmbit queda ubicat en la denominada Zona d'Eixample del planejament vigent.  
  
- Àmbit I-3: es correspon amb la zona d'edificacions disperses localitzades contigus amb l'anterior àmbit I-2 en sòl no urbanitzable comú del vigent planejament. Es proposa reclassificar una part d'aquest sòl no urbanitzable comú com a sòl urbà, arreplegant les edificacions disperses executades al marge del planejament i incloure'l en una unitat d'execució, que denomina unitat d'execució C. Afecta una superfície de 7.635 m².  
Aquests dos àmbits queden arreplegats en la proposta de modificació puntual núm. 7 del pla general com a àmbit O-2 amb una superfície total de 10.009 m².  
Es justifica la modificació puntual núm. 7 del pla general de Vistabella del Maestrat basant-se en els arguments següents:  
1. Per raons d'interés públic resulta convenient millorar l'ordenació urbanística de la zona situada en la vora urbana nord-est. Es reconeix que aquesta zona, en la qual hi ha construccions disperses, algunes d'elles edificades al marge del planejament urbanístic vigent, presenta un estat de falta d'ordenació, urbanització incompleta, amb deficiència d'infraestructures urbanes i incidència negativa en el paisatge, amb mitgeres vistes.  
2. Per haver sorgit noves necessitats, des que van ser aprovades definitivament les normes subsidiàries de Vistabella del Maestrat, que aconsellen, segons es desprén de la documentació aportada, modificar la qualificació de la zona urbana de les Eres de Troia per a destinar-la a equipaments, zones verdes i viari públic, en lloc de l'ús, principalment, residencial previst en el planejament vigent.  
  
D) Característiques de la modificació puntual núm. 7 de les NS de Vistabella del Maestrat  
  
D.1 Àmbit de l'actuació  
La modificació puntual núm. 7 de les NS de planejament de Vistabella del Maestrat proposen dos àmbits d'actuació:  
- Àmbit O-1: es correspon amb la zona de sòl urbà de les Eres de Troia (denominat en el planejament vigent Àmbit I-1). Afecta una superfície de 2.946 m². Queda ubicat al nord del nucli urbà, junt amb la piscina municipal.  
- Àmbit O-2: es correspon amb la zona nord-est del nucli urbà. Arreplega dos àrees, amb una superfície total de 10.009 m²: una d'elles, la més pròxima al nucli urbà, denominada en el planejament vigent Àmbit I-2, s'ubica en sòl urbà Zona d'Eixample, amb una superfície de 2.374 m². La segona àrea, situada més al nord-est de l'anterior però contigua, és un sòl no urbanitzable comú, que han denominat en el planejament vigent Àmbit I-3, que afecta una superfície de 7.635 m².  
  
  
D.2. Canvi de classificació de sòls  
La modificació puntual núm. 7 de les normes subsidiàries de planejament de Vistabella del Maestrat proposa la reclassificació de 7.635 m² de sòl no urbanitzable comú a sòl urbà.  
En la documentació aportada no s'incorpora informació sobre les superfícies de sòl classificades en aquest municipi.  
Atenent la informació cartogràfica del visor de la conselleria, poden deduir-se les següents superfícies classificades a Vistabella del Maestrat:  
  
CLASIFIACIÓN SÒL Superfície (ha)  
SÒL URBÀ 9,985  
SÒL URBANITZABLE 8,027  
 Sector 1 i 3  
(Nord-oest del casc) 4,130   
 Sector 2  
(Sud del cas) 3,897   
SÒL NO URBANITZABLE 15.081,988  
SUPERFÍCIE TOTAL TERME MUNICIPAL 15.100,000  
  
  
Per tant, pot estimar-se que la reclassificació dels 7.635 m² de SNU comú a sòl urbà suposarà un increment del 7,65 % del sòl urbà actualment vigent (99.850 m²).  
  
D.3. Zonificació i usos globals  
De la proposta de modificació puntual núm. 7 es dedueix, tal com apareix reflectit en el pla d'ordenació O.2 i indicat en la proposta de modificació de les normes urbanístiques, que es genera una nova zona d'ordenació denominada Zona d'Eixample EN-2, amb una superfície global de 10.009 m², que queda conformada per part de la Zona d'Eixample (del planejament vigent) denominada Àmbit I-2 (2.374 m²) i per la superfície de l'Àmbit I-3 (7.635 m² sòl no urbanitzable) que es reclassifica a sòl urbà.  
L'ús global establit per a aquesta nova Zona d'Eixample EN 2-continua sent l'ús dominant residencial.  
  
D.4. Desenvolupament i gestió de la Zona d'Eixample EN-2  
Es desprén de la documentació aportada que l'àmbit d'ordenació denominat O-2 (10.009 m²), inclòs com a Zona d'Eixample EN-2, queda compost per:  
- La unitat d'execució, denominada unitat d'execució C (pla d'ordenació O-2), amb una superfície de 7.260 m², de sòl procedent de la reclassificació de SNU comú a sòl urbà, la programació i urbanització de la qual es realitzarà quan els propietaris d'aquests terrenys (Àmbit A-3) majoritàriament vulguen urbanitzar-los, si bé l'ordenació urbanística estarà condicionada pels estàndards establits en la LOTUP i pels condicionants d'integració paisatgística que siga necessari implantar.  
  
- Resta de l'àmbit O-2, amb una superfície de 2.749 m², de sòl procedent, d'una banda, de la reclassificació de SNU comú a sòl urbà (375 m²), i el sòl urbà de l'Àmbit I-2 del planejament vigent (2.374 m²).  
  
Tal com s'indica en l'apartat 17, Estudi de viabilitat econòmica i memòria de sostenibilitat econòmica de la memòria justificativa de la modificació puntual núm. 7, «quant a l'àmbit del sòl urbà que s'amplia a costa del no urbanitzable, en incloure's en una unitat d'execució, seran els propietaris afectats els que hagen d'assumir totalment els costos de la urbanització». No s'especifica qui correrà amb les despeses d'urbanització dels 375 m²) de SNU comú que no s'inclouen en la unitat d'execució C.  
S'inclouen en l'annex 1 de la memòria justificativa la fitxa de gestió de la Unitat d'Execució C, de 7.260 m².  
  
D.5. Quadre de superfícies i edificabilitats  
En l'apartat 15 de la memòria justificativa es resumeixen les superfícies i edificabilitats de les illes afectades en les normes subsidiàries pel planejament vigent i les superfícies i edificabilitats que es deriven de la proposta de modificació puntual núm. 7 de les NS.  
El que proposa la modificació puntual núm. 7 de les NS és un canvi d'edificabilitats, de manera que l'edificabilitat prevista en les vigents NS, que arriba als 10.272 m², passe a ser de 9.544 m², en els àmbits d'ordenació previstos, és a dir, es redueix l'edificabilitat en 728 m²:  
  
- L'àmbit d'ordenació O-1 (que es correspon amb el denominat Àmbit I-1 del planejament vigent) perd tota edificabilitat lucrativa (4.554 m² prevista en planejament vigent), ja que es converteix en sòl urbà dotacional (viari, zona verda i equipament esportiu-recreatiu).  
- L'àmbit d'ordenació O-2 (que arreplega els anteriors Àmbit I-2 i Àmbit I-3) concentra tota l'edificabilitat lucrativa que es proposa amb la modificació puntual núm. 7 (9.544 m²).  
Resumim, en el següent quadre de superfícies, la comparativa de superfícies i edificabilitats entre el planejament vigent i el proposat en la modificació puntual núm. 7.  
  
  
D.6. Modificació de les normes urbanístiques  
En la memòria informativa que s'adjunta a l'esborrany de la modificació puntual núm. 7 s'arreplega en l'apartat 3.3- Condicions derivades del planejament i programació en execució les normes urbanístiques vigents per a la Zona d'eixample, en concret, es transcriu l'article 101. Zona d'eixample.  
En l'esborrany de la modificació puntual núm. 7 s'adjunta la proposta de modificació de les normes urbanístiques, en concret es fa referència a l'article 151. Zona d'eixample. Ja que no s'adjunta còpia completa de les normes urbanístiques vigents, no pot determinar-se si hi ha un error tipogràfic en l'esborrany de la modificació puntual núm. 7 en referir-se al número d'article (art. 151) de la modificació de les normes urbanístiques o si es genera un nou article en les normes urbanístiques per a introduir la nova zona d'ordenació, denominada Zona d'Eixample EN-2.  
Comparant ambdós articles, l'article 101, Zona d'eixample, amb l'article 151. Zona d'eixample de la modificació, observem que les diferències responen als apartats següents:  
  
  
  
  
D.7. Desenvolupament previsible de la modificació puntual  
Segons s'indica, el desenvolupament previsible del pla pot ser molt ràpid, ja que tan prompte com s'aprove definitivament aquesta modificació puntual podrà, d'una banda, iniciar-se el procés per a la programació de la unitat d'execució proposada en la zona nord-est de la vora urbana i, d'altra banda, les zones reordenades del sòl urbà no incloses en unitat d'execució no necessitarien de desenvolupament posterior.  
  
  
D.8. Diagnòstic de la situació del medi ambient i del territori abans de l'aplicació de la modificació puntual en l'àmbit afectat  
En l'apartat 6 del Document Inicial Estratègic (DIE) es realitza el diagnòstic de la situació actual, del qual extraiem les consideracions següents:  
- No s'afectarà la hidrologia ni s'ocasionarà una major demanda de recursos hídrics, atés que aquesta modificació de planejament no suposa increment de la superfície de sostre edificable ni ocasiona un increment poblacional.  
- Hi ha una via pecuària tocant a l'àmbit de la modificació puntual, denominada Via Pecuària núm. 5 «Assagador de Vistabella per Masia de Bell i Torre Martínez», l'ample legal de la qual és de 8 m. S'indica que amb la modificació puntual no se afecta l'ample legal de la via pecuària.  
  
- Tot el terme municipal queda inclòs en l'àmbit del Pla d'Ordenació dels Recursos Naturals (PORN) del Massís de Penyagolosa. L'àmbit de la modificació puntual núm. 7 queda ubicat en la denominada Àrees Edificables (AE) de la zonificació establida en el PORN.  
  
- L'àmbit nord-est limita amb la carretera CV 170-de titularitat autonòmica.  
- No s'afecta espais naturals.  
- No s'afecta cap bé patrimonial.  
- L'àmbit de la modificació no inclou cap hàbitat d'interés comunitari.  
- No està inclòs en cap lloc d'interés comunitari. (Respecte d'això, cal indicar, que ha d'existir un error en l'anterior consideració ja que dos terceres parts del terme estan incloses en l'espai natural RN 4391 UTD «Penyagolosa»).  
- L'àmbit es troba dins de la zona d'especial protecció per a les aus «ZEPA Penyagolosa».  
- Es tracta d'un sòl de capacitat agrològica baixa, situat en una vessant de pendent moderada.  
- No hi ha risc de lliscament en l'àmbit de l'actuació.  
- Segons el PATFOR, no es tracta d'un sòl forestal.  
- A nivell paisatgístic, es troba dins del paisatge de rellevància regional PRR05 Massís del Penyagolosa i entorn de Vistabella.  
  
D.9. Efectes previsibles sobre el medi ambient  
Considerant tot l'anterior, el DIE estima que no es preveu cap incidència significativa sobre el medi ambient, atés el xicotet àmbit de la modificació i que es troba antropitzat. A més, indica que no tindrà cap incidència significativa sobre el canvi climàtic.  
  
  
E) Consultes  
Per part de la Direcció General d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
ADMINISTRACIÓ PÚBLICA CONSULTADA CONSULTA INFORME  
1 SERVEI TERRITORIAL D'URBANISME CASTELLÓ 19.01.2016  
2 SDG D'ORDENACIÓ, PLANIFICACIÓ I ATES - Servei d'Infraestructura Verda i Paisatge 26.02.2016 05.07.2016  
3 SDG D'ORDENACIÓ, PLANIFICACIÓ I ATES - Servei d'Ordenació del Territori (ETCV) 26.02.2016   
4 SDG MEDI NATURAL - Servei de Vida Silvestre 26.02.2016 13.05.2016  
5 SDG MEDI NATURAL - Servei de Gestió d'Espais Naturals Protegits 26.02.2016 13.05.2016  
6 SDG MEDI NATURAL - Servei   
Ordenació i Gestió Forestal (Vies Pecuàries) 26.02.2016   
7 SDG MOBILITAT -  
 Servei de Planificació 26.02.2016 29.03.2016  
  
  
  
F) Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
El Servei Territorial d'Urbanisme de Castelló, en el seu Informe rebut en data 19 de març de 2016, indica que la modificació puntual implica una xicoteta reclassificació de sòl no urbanitzable en urbà amb ordenació detallada, per això, l'aprovació definitiva ha de ser autonòmica. Finalment, posa de manifest que, vist l'objecte de la modificació, el Servei Territorial d'Urbanisme no té cap objecció ni observació a efectuar, deixant de banda les objeccions que puguen ser efectuades per les administracions sectorials directament afectades, com en aquest cas pot ser la competent en vies pecuàries.  
  
El Servei d'Infraestructura Verda i Paisatge, en l'informe rebut en data 5 de juliol de 2016, posa de manifest, entre altres consideracions, el següent:   
- L'estudi d'integració paisatgística, que s'aporta, és, en general, complet pel que fa als sòls que es reclassificaran però resulta incomplet en no entrar a analitzar les conseqüències que tindrà, sobre el caràcter i la percepció de l'escena urbana, el projecte de buidatge de les Eres de Troia en un centre històric d'alt valor. Conté la caracterització de les unitats de paisatge i dels recursos paisatgístics a nivell municipal. Per això, considera que el document haurà de ser completat d'acord amb els criteris que s'exposen en el seu informe.  
  
Tenint en compte l'objecte i abast de la modificació és de preveure que aquesta sí que tindrà incidència en el paisatge.  
En el cas que es determine l'avaluació ambiental i territorial pel procediment simplificat, es redactarà un estudi d'integració paisatgística amb el contingut i la documentació establits en l'annex II de la LOTUP.  
  
Atés l'objecte i abast de la modificació, és assimilable a un instrument de planejament parcial, per la qual cosa pareix més adequat l'estudi d'integració paisatgística.  
Per tot l'anterior, es requereix completar l'estudi d'integració paisatgística amb els criteris arreplegats en l'informe del Servei d'Infraestructura Verda i Paisatge.  
El Servei de Planificació de la Subdirecció General de Mobilitat, analitzada la documentació, emet informe favorable sobre la modificació, des del punt de vista de planificació.  
El Servei de Vida Silvestre, en el seu informe rebut en data 13 de maig de 2016, indica que l'àmbit de la modificació queda inclòs en el LIC i ZEPA Penyagolosa però els terrenys afectats no contenen cap hàbitat ni espècie d'aquelles que justifiquen la designació del LIC i la ZEPA. Així mateix, en la Base de Dades de la Biodiversitat (BDB) no consta la presència de cap espècie prioritària en cap de les quadrícules d'1 km de costat que afecten l'àmbit. Per tot això, des de les seues competències, s'informa que l'ordenació proposada no provocarà cap efecte significatiu sobre el medi ambient.  
D'altra banda, el Servei de Gestió d'Espais Naturals Protegits, en el seu informe rebut en data 13 de maig de 2016, constata que els sòls per als quals es proposa modificar el seu actual règim urbanístic es troben ambdós inclosos en la unitat de zonificació denominada «Àrees edificables (AE)» del PORN del Massís de Penyagolosa. S'informa que, en conseqüència amb la normativa d'ordenació d'aquesta unitat i, també, amb la normativa general d'ordenació d'activitats urbanístiques, continguda en la secció huitena del referit PORN, es considera compatible, amb la normativa d'ordenació, la modificació puntual proposada per l'Ajuntament de Vistabella del Maestrat, ja que s'ajusta a les directrius del PORN, en tractar-se d'espais situats en àmbit del sòl urbà o situat junt amb l'actual cas urbà, que constitueix una prolongació lògica d'aquest, i sense que la reordenació proposada supose un menyscabament dels valors naturals protegits per la normativa del parc natural, per la qual cosa no es preveu que tinga un efecte significatiu sobre aquests valors.  
No s'ha rebut informe del Servei d'Ordenació del Territori però analitzant el creixement urbanístic proposat i vist que correspon amb una reordenació i ampliació limitada de vora de sòl urbà consolidat, amb una magnitud escassa, no pareix que el creixement proposat haja de contravindre els objectius de l'ETCV.  
Realitzada l'anàlisi tècnica de la documentació presentada i, considerant els informes rebuts, pertoca realitzar les consideracions següents:  
- Des del punt de vista mediambiental, el diagnòstic actual indica que l'ordenació vigent no presenta efectes significatius sobre el medi ambient, excepte els relacionats amb la qualitat del paisatge que les edificacions del nord-est del nucli, executades al marge del planejament, poden generar.  
- Amb la modificació que es proposa s'incorporen dos oportunitats per a fer front a les següents debilitats i amenaces:  
- Afecció paisatgística de les edificacions disperses executades al marge del planejament en la zona de vora del nord-est del nucli urbà tradicional. S'incorpora per tant l'oportunitat d'una integració paisatgística que de forma adequada i, per mitjà d'una ordenació detallada, reduïsca els efectes negatius sobre el paisatge de vora urbana.  
  
- Pèrdua d'un espai de sòl urbà que s'ha consolidat, pel seu ús tradicional, com una àrea dotacional necessària per al municipi. Amb la modificació proposada s'ofereix l'oportunitat d'incorporar definitivament l'espai denominat Eres de Troia a l'ús dotacional.  
- La compensació de l'edificabilitat que es perd en la zona de les Eres de Troia per l'edificabilitat a incorporar en la zona de l'àmbit d'ordenació O-2, encara que implica una ocupació de sòl major, resulta proporcionada.  
Per tot això, cal estimar que les afeccions ambientals són d'escassa significança enfront dels beneficis ambientals i paisatgístics que aporta la modificació proposada.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) Proposta d'acord  
Analitzada la proposta de modificació puntual núm. 7 de les normes subsidiàries de planejament de Vistabella del Maestrat, cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del Pla General.  
  
Per això, segons estableix l'article 51.2.b de la LOTUP, i considerar, d'acord amb els criteris de l'annex VIII de la llei esmentada, que la proposta de modificació puntual núm. 7 de les normes subsidiàries de planejament de Vistabella del Maestrat no té incidència significativa en el model territorial del dit municipi, no produeix increment significatiu en el consum de recursos; no suposa afecció sobre elements del patrimoni natural i, havent tingut en compte les consultes realitzades, es pot concloure que el procediment d'avaluació ambiental simplificada és prou per a determinar que la proposta de la «modificació puntual núm. 7 de les normes subsidiàries de planejament de Vistabella del Maestrat» no presenta efectes significatius sobre el medi ambient.  
  
D'acord amb allò que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 7 de les normes subsidiàries de planejament de Vistabella del Maestrat, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, amb el compliment de les determinacions següents:  
  
1. L'Ajuntament de Vistabella del Maestrat haurà de justificar que es compleixen les condicions perquè l'àmbit territorial de la modificació puntual núm. 7 de les normes subsidiàries de planejament de Vistabella del Maestrat puga ser considerat sòl urbà d'acord amb els articles 28 i 25.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
2. Abans de l'aprovació definitiva de la redacció de la modificació puntual núm. 7 de les normes subsidiàries de planejament de Vistabella del Maestrat haurà de redactar-se l'estudi d'integració paisatgística que incorpore les determinacions establides en l'informe del Servei d'Infraestructura Verda i Paisatge, i comptar amb informe favorable del dit servei.  
3. Abans de l'aprovació definitiva, en la fase de consultes de la versió inicial de la modificació puntual núm. 7 de les normes subsidiàries de planejament de Vistabella del Maestrat (art. 53 LOTUP), s'haurà d'obtindre informe del Servei d'Ordenació del Territori en relació amb l'adequació de la modificació proposada a l'Estratègia Territorial de la Comunitat Valenciana (ETCV).  
Segons estableix l'article 51.7 de la LOTUP, l'Informe Ambiental i Territorial Estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació de la modificació puntual núm. 7 de les normes subsidiàries de planejament de Vistabella del Maestrat en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
  
ANNEX I  
Àmbits d'ordenació de la modificació puntual núm. 7 de les NS de planejament de Vistabella de Maestrat  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 7 de les normes subsidiàries de planejament de Vistabella del Maestrat, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
S'ha de notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que es notifica perquè se'n prenga coneixement i als efectes oportuns.  
Cosa que se certifica abans de l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 28 de juliol de 2016.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Expedient: 23/5665-GZX.  
Títol: modificació puntual núm. 1 del Pla General de Pavías.  
Promotor: Ajuntament de Pavías.  
Autoritat substantiva: Comissió Territorial d'Urbanisme.  
Localització: Pavías (Castelló).  
  
La Comissió d'Avaluació Ambiental, en sessió celebrada el 28 de juliol de 2016, va adoptar l'acord següent:  
Vista la proposta de l'Informe Ambiental i Territorial Estratègic de la modificació puntual núm. 1 del Pla General de Pavías en els termes següents:  
  
A) Documentació aportada  
En data 23 de febrer de 2016 va tindre entrada, en el Servei d'Avaluació Ambiental Estratègica de la Subdirecció General d'Avaluació Ambiental, la sol·licitud, remesa pel Servei Territorial d'Urbanisme de Castelló, de l'Ajuntament de Pavías per a iniciar el procés d'avaluació ambiental i territorial estratègica, d'acord amb el que estableix la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), de la modificació puntual núm. 1 del Pla General de Pavías.  
La sol·licitud s'acompanya de l'esborrany de la modificació puntual.  
En data 6 d'abril de 2016 es requereix l'Ajuntament de Pavías perquè complete la documentació inicialment aportada, i en data 20 d'abril es registra l'entrada de la documentació requerida.  
La documentació aportada, en format paper i digital, és concorde amb el que estableix l'article 50 de la LOTUP.  
  
B) Planejament vigent  
El planejament vigent en el municipi és el pla general aprovat definitivament per la Comissió Territorial d'Urbanisme el 19 de juliol de 2013.  
El vigent Pla General de Pavías preveu una reserva de sòl dotacional en sòl no urbanitzable per a la infraestructura de l'Estació Depuradora d'Aigües Residuals (EDAR), amb una superfície de 2.717 m², localitzada al costat de la carretera CV-203 en l'extrem oest del terme de Pavías, en la llinda amb el d'Higueras, que donarà servei a ambdós municipis.  
El pla general de Pavías va ser sotmés al procediment d'avaluació ambiental estratègica i compta amb memòria ambiental emesa en data 14 de març de 2013 (expedient 123/7471-SKR).  
  
C) Actuacions relacionades  
En data 15 de març de 2016, s'ha rebut en el Servei d'Avaluació d'Impacte Ambiental el document d'inici en el procediment d'avaluació d'impacte del Projecte de Construcció Estació Depuradora i Col·lectors a Pavías, redactat per l'empresa COMAYPA, SA, i promogut per la Diputació de Castelló, que ha sigut objecte d'expedient de consulta amb referència 045/1570-UJM.  
Atenent la vigent normativa en matèria d'avaluació d'impacte ambiental de projectes (Llei 21/2013, de 9 de desembre, d'avaluació ambiental, Llei 2/1989, de 3 de març, de la Generalitat Valenciana, d'Impacte Ambiental, en allò que no contradiga la llei bàsica estatal, i els annexos del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989), si la instal·lació de l'EDAR (inclosos els seus col·lectors) no comprén els 10.000 habitants equivalents no és necessària l'avaluació ambiental, sempre que no s'afecte espais naturals protegits.  
Ja que l'àmbit territorial de la present modificació núm. 1 queda enclavat sobre espais de la Xarxa Natura 2000 del LIC i ZEPA de la Serra d'Espadà, en el mencionat expedient, tenint en consideració el que indica la legislació vigent, es realitza consulta al Servei de Vida Silvestre, amb l'objecte de determinar, per mitjà del procediment establit per Decret 60/2012, de 5 d'abril, d'avaluació de repercussions sobre la Xarxa Natura 2000, si la construcció de l'EDAR i el col·lector poden tindre repercussió sobre els espais Xarxa Natura 2000 del LIC i ZEPA de la Serra d'Espadà.  
  
D) Modificació puntual núm. 1 del PG de Pavías: objecte i justificació  
El municipi de Pavías, amb una població de 74 habitants en 2015, no disposa de sistema de depuració de les aigües residuals. En el vigent pla general es preveu la reserva de sòl dotacional en sòl no urbanitzable per a la instal·lació d'una EDAR que preste servei als municipis de Pavías i Higueras. El sòl dotacional quedava localitzat junt amb la carretera CV-203, en l'extrem oest del terme de Pavías, fronterer ja amb el de Higueras, i al costat del barranc del Lloc. Segons s'observa del pla d'ordenació vigent, el sòl dotacional per a l'EDAR queda dins del perímetre de protecció del bé de rellevància local Cova de la Pesseta.  
  
Recentment han finalitzat les obres de millora de traçat de la CV-203, que afecten un tram d'aquesta carretera en el recorregut entre Pavías i Higueras, amb la qual cosa part de l'antic traçat queda en desús.  
Els objectius que es persegueixen amb la modificació puntual núm. 1 del Pla General de Pavías són:  
1. Modificar la ubicació d'actual reserva de sòl dotacional per a la infraestructura d'EDAR traslladant-la a l'emplaçament triat per l'entitat promotora de les obres de l'EDAR, Diputació de Castelló, després de la redacció del projecte, amb la qual cosa es proposa ubicar-la en part dels terrenys que queden sense ús, delimitats entre l'antic i el nou traçat de la carretera CV-203. Aquest canvi de localització constitueix el principal objecte de la modificació núm. 1 del PG de Pavías.  
  
2. Actualitzar la cartografia del pla general de Pavías incorporant el traçat actual de la CV-203, en la zona on es preveu instal·lar l'EDAR, després de la finalització de les obres de millora de traçat d'aquesta carretera dutes a terme per la Diputació de Castelló, amb les consegüents modificacions en les superfícies afectades les qualificacions dels sòls no urbanitzables.  
Es justifica la necessitat de la modificació núm. 1 del pla general de Pavías pels motius següents:  
1. La modificació del planejament és necessària per no correspondre's la ubicació inicialment prevista en el pla general per a l'EDAR amb la que definitivament ha sigut triada per l'entitat promotora de les obres, la Diputació de Castelló, després de la redacció del corresponent projecte, que a més, comptarà amb millor accés des de la CV-203. Per tant, resulta necessària la modificació per a arreplegar la nova reserva de sòl dotacional per a la instal·lació de l'EDAR, en substitució de l'anterior.  
2. Cal corregir les superfícies de sòl no urbanitzable com a conseqüència del canvi de la reserva de sòl dotacional per a EDAR i del canvi de traçat de la carretera CV-203 que afecten les distintes qualificacions de sòl no urbanitzable (dotacional, comú i protegit) del vigent pla general.  
  
E) Característiques de la modificació puntual núm. 1 del pla general de Pavías  
E.1. Àmbit de l'actuació  
La modificació de la reserva de sòl per a la instal·lació de l'EDAR afecta una xicoteta superfície de 2.268 m², del terme municipal de Pavías, localitzada en el tram en què es produeix la millora de traçat de la CV-203, en terrenys que queden sense ús, aquest àmbit està classificat com sòl no urbanitzable afectat per la protecció de sòl forestal i la d'infraestructura públiques (carretera CV-203).  
No obstant això, l'actualització de la cartografia a la situació actual, considerant la millora de traçat de la CV-203 ja realitzada i la proposta de nova localització de l'EDAR, comporta que la present modificació afecte les superfícies de sòl no urbanitzable del terme municipal.  
  
E.2. Característiques de la modificació  
En el planejament vigent es preveu una reserva de sòl dotacional en sòl no urbanitzable de 2.717 m², que s'ubica junt amb la carretera CV-203 en l'extrem oest del terme de Pavías, tocant el d'Higueras, per a donar servei a ambdós municipis.  
La proposta planteja com nova ubicació de la reserva de sòl dotacional per a EDAR els terrenys que queden sense ús com a conseqüència de la millora de traçat de la carretera CV-203 i que se situen al costat del barranc del Lloc. En concret, es tracta d'una superfície de 2.268 m², dels quals 917 m² són els estrictament necessaris per a la planta depuradora i la resta, 1.351 m², es corresponen amb l'àrea de reserva contigua a la instal·lació en previsió de futures ampliacions o millores. Aquesta EDAR serà la que done servei a ambdós municipis, Pavías i Higueras, que compten amb població aproximada de 165 habitants en 2015.  
  
A més, al voltant de la infraestructura de depuració es genera una zona de servitud de protecció, delimitada per un perímetre de 100 metres, assenyalats en el pla d'ordenació OE-1, en qu`r s'exclou la implantació d'usos residencials, sanitaris, culturals i recreatius. En les següents imatges s'observa la ubicació de la reserva de sòl dotacional per a EDAR en el planejament vigent i en la proposta de modificació núm. 1.  
  
Ubicació reserva EDAR en PG vigent Proposta nova ubicació reserva EDAR  
  
  
En les següents imatges pot observar-se l'emplaçament proposat per la modificació núm. 1 del pla general de Pavías per a la reserva de sòl dotacional EDAR amb referència al traçat de la CV-203, abans i després de la millora de traçat.  
  
Emplaçament proposat per Diputació de Castelló per a l'EDAR  
  
  
  
Es mostra, en les següents imatges els terrenys proposats per a la instal·lació de l'EDAR (color taronja) i la seua possible ampliació (color groc), així com les obres previstes en el projecte en redacció per la Diputació de Castelló.  
  
Reserva dotacional EDAR proposada, àrea per a possibles ampliacions i instal·lacions previstes en el projecte de construcció redactat per Diputació de Castelló  
  
  
  
Com a conseqüència de la modificació núm. 1 del pla general de Pavías, les superfícies ordenades del sòl no urbanitzable varien per a adaptar-se a la realitat física i a la nova proposta de reserva dotacional per a EDAR, tal com s'arreplega en el següent quadre comparatiu de superfícies:  
  
  
  
E.3. Desenvolupament previsible del pla o programes  
S'indica en l'esborrany de la modificació núm. 1 del Pla General de Pavías, el desenvolupament proposat es pretén que siga immediat de tal manera que permeta iniciar les obres de la nova EDAR abans que finalitze l'any 2016.  
  
E.4. Efectes previsibles sobre el medi ambient  
Per mancar actualment el municipi de Pavías de sistema de depuració de les seues aigües residuals, en el DIE es considera que l'execució de l'EDAR beneficiarà tant el municipi de Pavías com el d'Higueras, generant efectes positius sobre el medi natural, en evitar la situació actual, en què s'aboquen al domini públic hidràulic les aigües residuals del poble, sense sotmetre-les abans al tractament de depuració que s'incorporarà amb les noves instal·lacions.  
  
F) Consultes  
Per part de la Subdirecció General d'Avaluació Ambiental, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
  
ADMINISTRACIÓ PÚBLICA CONSULTADA CONSULTA INFORME  
1 SERVEI TERRITORIAL D'URBANISME CASTELLÓ 23/02/16  
2 SDG D'ORDENACIÓ, PLANIFICACIÓ I ATES - Servei d'Infraestructura Verda i Paisatge 2/05/16 14/07/16  
3 SDG MEDI NATURAL - Servei Gestió Espais Naturals Protegits 25/04/16 13/06/16  
4 SDG MEDI NATURAL - Servei Ordenació i Gestió Forestal 25/04/16   
5 SDG MEDI NATURAL - Servei de Vida Silvestre 25/04/16   
6 EPSAR - Entitat Pública de Sanejament 2/05/16 5/07/16  
7 DIPUTACIÓ CASTELLÓ - Servei de Carreteres 2/05/16 12/07/16  
  
  
  
G) Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
El Servei Territorial d'Urbanisme de Castelló, en el seu informe rebut en data 23 de febrer de 2016, indica que l'aprovació de la modificació proposada, per afectar l'ordenació estructural, ha de ser autonòmica.  
Pavías queda enclavat dins del límit del Parc Natural de la Serra d'Espadà, per tant afectat pel Pla Rector d'Usos i Gestió (PRUG) del mencionat Parc. Al seu torn, tot el terme, queda dins dels espais Xarxa Natura 2000 del LIC i ZEPA de la Serra d'Espadà.  
  
En el planejament vigent, la reserva de sòl dotacional per a EDAR queda localitzada en una Àrea d'Ús Agrícola Intensiu (AG1) de la zonificació del PRUG. En la proposta de la modificació núm. 1, la reserva passa a ubicar-se en Àrea d'Ús Agrícola Tradicional (AG2).  
Tots els sòls mencionats, tant de la reserva dotacional EDAR vigent, com de la proposada, queden enclavats dins de la zona de protecció amb la denominació d'àrees amb predomini forestal, que arreplega la zonificació del Pla d'Ordenació de Recursos Naturals (PORN) del Parc Natural de la Serra d'Espadà.  
És per això que es realitza consulta a la Subdirecció de Medi Natural, en concret als seus serveis de Vida Silvestre, Gestió d'Espais Naturals Protegits i Ordenació i Gestió Forestal, els quals van ser ja objecte de consulta amb motiu de la tramitació ambiental estratègica del vigent pla general de Pavías, sense que s'informara negativament sobre la reserva de sòl dotació per a EDAR, i es va emetre la memòria ambiental en data 14 de març de 2013, en la qual, respecte de l'EDAR, s'indicava que havia de sotmetre's al procediment d'impacte ambiental de projectes.  
En l'informe del Servei de Vida Silvestre, de data 13 de juny de 2016, es conclou que la modificació núm. 1 proposada, per les seues característiques i funcionament correcte, no tindrà efectes apreciables sobre la Xarxa Natura 2000.  
Pel que fa a l'afecció al PORN i PRUG «Serra d'Espadà», l'informe del Servei d'Espais Naturals Protegits, indica que la modificació proposada és compatible amb els objectius i directrius que assenyala la normativa derivada del Decret 59/2005, d'11 de març, del Consell, pel qual s'aprova el PRUG del Parc Natural de la Serra d'Espadà.  
  
L'àmbit d'actuació s'emmarca en una zona de molt baixa vulnerabilitat als aqüífers, presenta un risc de lliscament baix i es localitza en zona amb acceleració sísmica inferior a 0,4g, per tant, sense necessitat de considerar aquest risc. Sí que queda localitzat en una zona amb elevat risc d'erosió actual i potencial, per la qual cosa haurà de considerar-se aquest aspecte en el projecte constructiu, per a minimitzar possibles afeccions.  
Com també indica el Decret 201/2008, de 12 de desembre, del Consell, pel qual es regula la intervenció ambiental en les instal·lacions públiques de sanejament d'aigües residuals, les obres, instal·lacions i activitats relacionades amb el sanejament i la depuració d'aigües suposen sempre la intenció d'una millora ambiental que aconseguisca pal·liar la incidència negativa que sobre aquest recurs natural suposen factors com la concentració demogràfica o l'establiment d'indústries.  
  
Cal indicar que la previsió de sòl per a l'EDAR a Pavías, municipi que actualment no compta amb depuració de les seues aigües residuals, suposarà un clar benefici ambiental, que contribueix a complir els objectius de qualitat ambiental establits en la Directiva Marc de l'Aigua (Directiva 2000/60/CE del Parlament Europeu i del Consell, de 23 d'octubre de 2000, per la qual s'estableix un marc comunitari d'actuació en l'àmbit de la política d'aigües).  
El Servei d'Infraestructura Verda i Paisatge, en l'informe de data 14 de juliol de 2016, manifesta tres condicionants perquè l'actuació no tinga una afecció sobre el paisatge. Aquests condicionants s'han traslladat com a condicionants de l'informe.  
L'EPSAR, en informe rebut en data 5 de juliol de 2016, considera que la modificació núm. 1, per consistir exclusivament en la modificació de l'emplaçament de l'EDAR, no suposa la generació d'aigües residuals, és compatible amb les infraestructures de sanejament i depuració existents en el municipi i, per tant, continua sent vàlid l'informe emés per aquesta entitat en data 10 de juliol de 2013 (el qual s'adjunta com a annex a l'escrit). En el mencionat informe, relatiu a la capacitat del sistema públic de sanejament i depuració de la futura EDAR de Pavías per a admetre els cabals d'aigües residuals generats pel desenvolupament del pla general d'aquest municipi, s'estima que el desenvolupament complet de la figura de planejament produirà un increment mitjà de cabal (sobre el mitjà estimat actual de 15 m³/dia) de 5,13 m³/dia, resultant d'un increment mitjà durant els mesos estivals de 32,2 m³/dia i de 0,25 m³/dia durant la resta de l'any.  
  
El Servei de Carreteres de la Diputació de Castelló remet informe, rebut en data 12 de juliol de 2016, en què posa de manifest que no hi ha inconvenient a informar favorablement sobre la modificació puntual núm. 1 del pla general de Pavías.  
Tenint en compte això, es considera que la proposta de nova ubicació de la reserva de sòl dotacional per a EDAR resulta més apropiada que la del vigent pla general, ja que reutilitza una superfície abandonada (pel canvi de traçat de la CV-203), disposa de millors accessos i, a més, s'allunya i, per tant, no afecta, el bé de rellevància local Cova de la Pesseta (com ocorre amb la vigent ubicació del pla general).  
  
Així doncs, la modificació núm. 1 del pla general de Pavías, l'objectiu principal de la qual és la reubicació de la reserva de sòl dotacional per a la instal·lació de l'EDAR, no pareix implicar majors afeccions sobre el medi ambient que les que genera el vigent emplaçament arreplegat en el planejament i presenta millors oportunitats des de la perspectiva ambiental.  
  
H) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
I) Proposta d'acord  
Analitzada la proposta de modificació núm. 1 del pla general de Pavías, cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del pla general.  
Per això, segons estableix l'article 51.2.b de la LOTUP, i considerar, d'acord amb els criteris de l'annex VIII de la llei esmentada, que la proposta de modificació núm. 1 del pla general de Pavías no té incidència significativa en el model territorial del municipi, no produeix increment significatiu en el consum de recursos; no suposa afecció sobre elements del patrimoni natural, constitueix un benefici ambiental per contribuir a la consecució de la depuració de les aigües residuals del municipi i, havent tingut en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de la modificació núm. 1 del pla general de Pavías no presenta efectes significatius sobre el medi ambient sempre que s'adopten certes mesures relatives a l'afecció paisatgística.  
  
D'acord amb allò que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació núm. 1 del pla general de Pavías d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, si bé hauran de tindre's en compte els següents condicionants:  
1) Les construccions i edificacions no han de sobrepassar els 3,5 metres d'alçària.  
2) S'ha de reposar la vegetació de l'entorn que resulte afectada per l'execució de les obres.  
3) Els tractaments superficials han de ser semblants als del cementeri veí perquè constituïsquen una unitat visual amb aquest.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació de la modificació núm. 1 del pla general de Pavías en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
  
ANNEX I  
Àmbit territorial de la modificació n  
úm. 1 del Pla General de Pavías  
Emplaçament de la reserva dotacional EDAR en el pla general vigent  
Proposta nou emplaçament de la reserva dotacional EDAR en la modificació núm. 1 del Pla General de Pavías  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació núm. 1 del Pla General de Pavías, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
S'ha de notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que es notifica perquè se'n prenga coneixement i als efectes oportuns.  
Cosa que se certifica abans de l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 28 de juliol de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Expedient: 27/9443-SIK.  
Títol: modificació puntual núm. XXXVII del Pla General de Xàbia.  
  
Promotor: Ajuntament de Xàbia.  
Autoritat substantiva: Ajuntament de Xàbia.  
Localització: Xàbia (Alacant).  
La Comissió d'Avaluació Ambiental, en sessió realitzada el 28 de juliol de 2016, va adoptar l'acord següent:  
Vista la proposta de l'Informe Ambiental i Territorial Estratègic de la modificació puntual núm. XXXVII del pla general de Xàbia, en els termes següents:  
  
A) Documentació aportada  
En data 23 de febrer de 2016 va tindre entrada en el Servei d'Avaluació Ambiental Estratègica de la Subdirecció General d'Avaluació Ambiental, la sol·licitud de l'Ajuntament de Xàbia, remesa pel Servei Territorial d'Urbanisme d'Alacant, la qual havia tingut entrada en la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural en data 29 d'octubre de 2015, per a iniciar el procés d'avaluació ambiental i territorial estratègica, d'acord amb el que estableix la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), de la modificació puntual núm. XXXVII del pla general de Xàbia.  
La sol·licitud s'acompanya del document inicial estratègic i de l'esborrany de la modificació puntual. La documentació aportada, en format paper i digital, és d'acord amb el que estableix l'article 50 de la LOTUP.  
  
  
B) Planejament vigent  
El planejament vigent en el municipi és el pla general aprovat definitivament per la Comissió Territorial d'Urbanisme el 31 de gener de 1990.  
El pla general de Xàbia preveu dos unitats d'execució en sòl urbà residencial denominades ARA-7 i ARA-8.  
El pla general de Xàbia no compta amb avaluació ambiental.  
  
C) Modificació puntual núm. XXXVII del PG de Xàbia: objecte i justificació  
L'objecte de la modificació és reduir el traçat l'ample i la longitud, previstos pel pla general vigent, del vial denominat C/Jaume Huguet per a adaptar-los a la realitat existent. Aquest vial troba a l'est de les unitats d'execució ARA-7 i ARA-8, separant-les de la subzona de sòl urbà extensiu denominada Atzúbia-Rebaldí.  
Per sentència núm. 18, de 10 de gener de 2005, dictada pel Tribunal Superior de Justícia de la Comunitat Valenciana, Sala Contenciosa Administrativa, secció primera, s'anul·laven els acords del Ple de l'Ajuntament de Xàbia, de data 14 d'agost de 1995, en què s'aprova el projecte de delimitació conjunta de les unitats d'execució ARA-7 i ARA-8; de data 23 de febrer de 1995, en què s'aprova el projecte de compensació de propietari únic de les unitats d'execució ARA-7 i ARA-8; i el de data 30 de desembre de 1997, en què s'aprova el projecte d'urbanització de les unitats d'execució ARA-7 i ARA-8.  
  
 La interlocutòria de data 15 de juliol de 2008 del Tribunal Superior de Justícia de la Comunitat Valenciana, Sala Contenciosa Administrativa, secció primera, resol declarar la impossibilitat d'execució de la Sentència 18 05/de 10 de gener de 2005 i acorda tindre per iniciat incident d'inexecució.  
Posteriorment, la interlocutòria del Tribunal Suprem, Sala Contenciosa Administrativa, secció primera, de data 19 de novembre de 2009, declara la impossibilitat d'execució de la Sentència 18/05, de 10 de gener de 2005 i per la qual s'inicia l'incident d'inexecució, en què s'accepta la proposta de l'Ajuntament de modificar l'ample del vial previst en el pla general de 8 a 6 m, modificar el seu traçat i reduir en uns 30 m, aproximadament, la seua longitud, d'acord amb allò realment executat.  
Finalment, la interlocutòria de data 10 d'abril de 2013 del Tribunal Superior de Justícia de la Comunitat Valenciana, Sala Contenciosa Administrativa, secció primera, estima la proposta de l'Ajuntament de Xàbia en relació amb l'alineació de la modificació del pla general de 6 metres.  
Per tant, es justifica la present modificació en el compliment de les sentències i interlocutòries mencionats.  
  
D) Característiques de la modificació núm. XXXVII del pla general de Xàbia  
D.1. Àmbit de l'actuació  
L'àmbit queda delimitat pel vial denominat C/Jaume Huguet actualment executat i que separa les unitats d'execució ARA 7-i ARA 8-de la subzona de sòl urbà residencial Atzúbia-Rebaldí.  
D.2. Característiques de la modificació  
La modificació pretén incorporar el vial del C/Jaume Huguet, amb les dimensions (ample i llarg) i traçat realment executat, al pla general, de tal manera que se substituïsquen les anteriors característiques del vial previstes en el vigent planejament.  
En aquest sentit, l'alternativa 1, que és la que es proposa en la present modificació, consisteix en:  
- Modificar l'ample del carrer Jaume Huguet respecte al que estableix el pla general vigent, passant d'un ample de 8 metres a un ample mig de 6 metres, d'acord amb allò realment executat.  
- Modificar el traçat del carrer Jaume Huguet respecte al que estableix el pla general vigent, d'acord amb allò realment executat, és a dir, reduint la seua longitud aproximadament 30 metres respecte al previst inicialment.  
D.3. Desenvolupament previsible del pla o programes  
Segons s'indica en el document inicial estratègic (DIE), aquesta modificació, per les seues característiques, serà immediatament executiva després de la seua aprovació, i les seues determinacions s'aplicaran a tots els actes de sol·licitud de llicències d'edificació o parcel·lació que es tramiten després de la seua aprovació.  
D.4. Efectes previsibles sobre el medi ambient  
Tal com arreplega el DIE, atés que la modificació pretesa opera sobre sòl urbà ja gestionat, adoptant i incorporant allò realment executat al planejament, es considera que no té efectes negatius significatius sobre el medi ambient, ni sobre els elements estratègics del territori, ni sobre el canvi climàtic.  
  
E) Consultes  
Per part de la Subdirecció General d'Avaluació Ambiental, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
  
ADMINISTRACIÓ PÚBLICA CONSULTADA CONSULTA INFORME  
1 SERVICI TERRITORIAL D'URBANISME ALACANT 23/02/16  
2 SDG D'ORDENACIÓ, PLANIFICACIÓ I ATES - Servei d'Infraestructura Verda i Paisatge 6/04/16 18/07/16  
  
  
F) Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
El Servei Territorial d'Urbanisme d'Alacant, en el seu informe rebut en data 23 de febrer de 2016, indica que no s'adverteix que la proposta de modificació contravinga la normativa urbanística d'aplicació.  
El Servei d'Infraestructura Verda i Paisatge, en l'informe de data 18 de juliol de 2016, manifesta que, tenint en compte l'objecte i abast de la modificació, que el vial es troba ja executat, es considera que no afecta el caràcter i percepció del paisatge per això no serà necessari la incorporació de criteris addicionals o l'elaboració d'un instrument de paisatge.  
  
L'àmbit de les actuacions proposades per la modificació núm. XXXVII del PG de Xàbia queda emmarcat dins del sòl urbà del municipi, de fet, es tracta d'incorporar al planejament el realment existent al carrer Jaume Huguet, que no afecta característiques naturals del territori i no hi ha afecció sobre elements del patrimoni cultural.  
Es considera, per consegüent, que no hi ha cap afecció ambiental significativa, només es pretén complir la sentència núm. 18, de 10 de gener de 2005, dictada pel Tribunal Superior de Justícia de la Comunitat Valenciana, Sala Contenciosa Administrativa, secció primera, i les interlocutòries posteriors per a adaptar el planejament a la realitat existent.  
  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) Proposta d'acord  
Analitzada la proposta de modificació núm. XXXVII del pla general de Xàbia, cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del Pla General.  
Per això, segons estableix l'article 51.2.b de la LOTUP, i considerar, d'acord amb els criteris de l'annex VIII de la llei esmentada, que la proposta de modificació núm. XXXVII del pla general de Xàbia no té incidència significativa en el model territorial del municipi, no produeix increment en el consum de recursos; no suposa afecció sobre elements del patrimoni natural i, havent tingut en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de la modificació núm. XXXVII del pla general de Xàbia no presenta efectes significatius sobre el medi ambient.  
D'acord amb allò que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació núm. XXXVII del pla general de Xàbia d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació del pla d'acord amb la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació de la modificació núm. XXXVII del pla general de Xàbia en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
  
ANNEX I  
Àmbit territorial de la modificació núm. XXXVII   
del Pla General de Xàbia  
Fig. 1. Pla General Xàbia Vigent  
  
  
Fig. 2. Proposta modificació núm. XXXVII del PG Xàbia  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació núm. XXXVII del pla general de Xàbia, per considerar que no té efectes significatius en el medi ambient.  
S'ha de notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que es notifica perquè se'n prenga coneixement i als efectes oportuns.   
Cosa que se certifica abans de l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 28 de juliol de 2016.- El secretari de la Comissió d'Avaluació Ambiental: José del Valle Arocas.»  
  
València, 30 de setembre de 2016.- El director general de Medi Natural i d'Avaluació Ambiental: Antoni Marzo i Pastor.